**Budapest Főváros XI. Kerület Újbuda Önkormányzata Képviselő-testülete**

15/2020. (IV. 24.) önkormányzati rendelete

**a piacok területén szájmaszk viselési kötelezettségről**

Budapest Főváros XI. Kerület Újbuda Önkormányzata Polgármestere – a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján – a kijárási korlátozással összefüggésben hétvégére meghozható önkormányzati intézkedésekről szóló 148/2020. (IV. 23.) Korm. rendelet 3. §-ában kapott felhatalmazása alapján, a kijárási korlátozással összefüggésben hétvégére meghozható önkormányzati intézkedésekről szóló 148/2020. (IV. 23.) Korm. rendelet 1. §-ában meghatározott feladatkörében eljárva a következőket rendeli el:

**1. §** A Budapest XI. kerület területén található piacokra történő belépés és az ott-tartózkodás kizárólag szájmaszk viselése mellett megengedett.

**2. §** Ez a rendelet 2020. április 25-én lép hatályba, és 2020. április 27-én hatályát veszti.

|  |  |
| --- | --- |
| **dr. László Imre**  **polgármester** | **Vargáné dr. Kremzner Zsuzsanna**  **jegyző** |